Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 189

a) A hosszúság, terület, térfogat, tömeg, idő mértékegységei, átváltásuk 2 óra A mértékegységváltás sok problémát okoz a tanulóknak, ezért ezt a témát állandóan és türelmesen ismételni érdemes. Ebben a három órában azt érdemes összegyűjteni, hogy milyen mérőeszközöket és mértékegységeket használunk a mindennapi életben szükséges mérésekhez. A tanulók először osztálymunka keretében adjanak becsléseket a különböző mennyiségekre, majd csoportmunkában, méréssel ellenőrizzék azt. Pl. Milyen messze van tőlünk a legközelebbi könyvesbolt? Ellenőrzés térképen, méretarány, átszámítás. Hányszor akkora a tanterem alapterülete a diákasztal területénél? Mérés papírból kivágott „asztalmodellel” és számítások hosszúságmérések alapján. További mérések és mértékegységek. Kiemelt kompetenciák A mérés, mértékegység témakörben előforduló ismeretek gyakorlati és más tanítási órák keretében történő alkalmazása. A modern mértékegységrendszer előnyeinek a megértése a hagyományos, igen sokféle mértékegységhez képest. Kulcskompetenciák Anyanyelvi kommunikáció: megfelelő szókincs. Digitális kompetencia: az IST eszközök használata. Kiemelt fejlesztési feladatok Környezettudatosságra nevelés Műveltségi területek Ember a természetben

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes